**ПРОГРАМА И ПЛАН ЗА РАБОТА – 2020 г.**

**НАРОДНО ЧИТАЛИЩЕ „ВЪЗРАЖДАНЕ 1906”**

**с. ЩРЪКЛЕВО общ. ИВАНОВО**

**М. ЯНУАРИ**

|  |  |  |  |  |
| --- | --- | --- | --- | --- |
| **ДАТА** | **МЯСТО** | **КУЛТУРНА ПРОЯВА** | **ОРГАНИЗАТОР** | **КОНТАКТИ** |
| 06.01.2020 | Библиотека | 172 г. от рождението на Хр.Ботев – стихове на поета - витрина | Читалище | 0879575107 |
| 10.01.2020 | Библиотека  Музейна сбирка | „За красота в живота” - 116 години от рождението на Димитър Добрев – създателят на вестник „Светлоструй” | Уредник музей | 0879575107 |
| 16.01.2020 | Библиотека | 85 години от рождението на Дамян Дамянов - литературна вечер с възрастни  – витрина | Читалище | 0879575107 |
| 21.01.2020 | Библиотека  Ресторант | Бабинден – ритуал  Общоселско тържество | Читалище | 0879575107 |
| 31.01.2020 | Библиотека | „Мамо, прочети ми приказка” – литературна вечер с родители и деца от ДГ ”Ален мак” | Читалище | 0879575107 |

**М. ФЕВРУАРИ**

|  |  |  |  |  |
| --- | --- | --- | --- | --- |
| **ДАТА** | **МЯСТО** | **КУЛТУРНА ПРОЯВА** | **ОРГАНИЗАТОР** | **КОНТАКТИ** |
| 10.02.2020 | Библиотека | Св.Харалампий - Ден на пчеляря – среща с пчелари от Пчеларското дружество в с.Щръклево | Читалище | 0879575107 |
| 14.02.2020 | Библиотека | „Любов и вино, вино и любов” – ден на лозаря  Общоселски празник на мегдана | Читалище | 0879575107 |
| 19.02.2020 | Библиотека  ОУ”Хр.Ботев” | „По пътеките на Апостола” - 147 години от обесването на Васил Левски –  Презентация с ученици и възрастни | Читалище | 0879575107 |
| 20.02.2020 | Библиотека  Музейна сбирка | „В памет на поета” - 79 години от рождението на Веселин Тачев – създател и уредник на Музейна сбирка „Светлоструй” | Уредник музей | 0879575107 |
| 28.02.2020 | Библиотека | „Сладкодумните приказки на баба” – вечер посветена на българската народна приказка | Читалище | 0879575107 |
| 28.02.2020 | Библиотека | 113 години от рождението на Емилиян Станев  Витрина | Читалище | 0879575107 |

**М. МАРТ**

|  |  |  |  |  |
| --- | --- | --- | --- | --- |
| **ДАТА** | **МЯСТО** | **КУЛТУРНА ПРОЯВА** | **ОРГАНИЗАТОР** | **КОНТАКТИ** |
| 02.03.2020 | Библиотека  ДГ”Ален мак”  ОУ”Хр.Ботев” | „Плети, плети, бабо Марто, Изплети ми мартенички”- тържество с децата от ДГ ”Ален мак” и ученици от ОУ”Хр. Ботев”  Ден на самодееца – среща с всички самодейци | Читалище | 0879575107 |
| 03.03.2020 | Паметник на Руските войни | „Българийо, за тебе те умряха!” - честване на Националния празник на България –  Поднасяне на венци | Читалище | 0879575107 |
| 06.03.2020 | Библиотека  ресторант | „Такава съм, [защото съм жена](http://www.zajenata.bg/%D0%B7%D0%B0%D1%89%D0%BE%D1%82%D0%BE-%D1%81%D1%8A%D0%BC-%D0%B6%D0%B5%D0%BD%D0%B0-savet.html) – променлива, влудяващо различна” –  Международен ден на жената  Общоселско тържество | Читалище | 0879575107 |
| 18.03.2020 | Библиотека | „Майсторете ръчички за радост на всички” – изработка на картички послучай Първа пролет с учениците от ОУ - изложба | Читалище | 0879575107 |
| 26.03.2020 | Библиотека | 133 години от рождението на  Димчо Дебелянов – тематична вечер с ученици   * витрина | Библиотека | 0879575107 |
| 28.03.2020 | Околностите на с.Щръклево | „Вековното дърво” - Излет сред природата  с клуб Екология и дамите от Дамски спортен клуб | Читалище | 0879575107 |

**М. АПРИЛ**

|  |  |  |  |  |
| --- | --- | --- | --- | --- |
| **ДАТА** | **МЯСТО** | **КУЛТУРНА ПРОЯВА** | **ОРГАНИЗАТОР** | **КОНТАКТИ** |
| 01 – 10.04.2020 | Библиотека | „В света на Андерсен” - Седмица на детската книга – среща с учениците от първи до четвърти клас и деца от ДГ “Слънчо” | Читалище | 0879575107 |
| 06.04.2020 | Библиотека | Здравословното хранене – начин на живот -  Беседа от м.с. Таня Тодорова с ученици и възрастни | Читалище | 0879575107 |
| 11.04.2020 | с.Щръклево | „Лаленце се люлее” - лазарки пеят в домовете на Щръклевчани | Читалище | 0879575107 |
| 14.04.2020 | Библиотека | Великденска изложба във фоайето на читалището от арт работилница „Армаган” | Читалище | 0879575107 |
| 22.04.2020 | Библиотека | „Ден на земята” - посещение на вековното дърво – с ученици от ОУ и клуб Екология | Уредник музей | 0879575107 |
| 28.04.2020 | Библиотека | „Дай, бабо огънче!” – съхраняване и полпуляризиране на детски игри от миналото – среща с бивши учители | Читалище | 0879575107 |

**М. МАЙ**

|  |  |  |  |  |
| --- | --- | --- | --- | --- |
| **ДАТА** | **МЯСТО** | **КУЛТУРНА ПРОЯВА** | **ОРГАНИЗАТОР** | **КОНТАКТИ** |
| 01.05.2020 | На площада | Традиционен селски събор -  общоселско тържество | Читалище | 0879575107 |
| 06.05.2020 | На площада | Празник на мегдана –  общоселско тържество | Читалище | 0879575107 |
| 12.05.2020 | Библиотека | „Вече можем да четем и пишем” – приемане на първокласниците за читатели | Читалище | 0879575107 |
| 11 – 15.05.2020 | Музейна сбирка | „По пътеките на моя живот” – посещение на МС  на всички ученици от ОУ | Уредник музей | 0879575107 |
| 16.05.2020 | В.Търново | Участие на самодейните състави във фолклорен фестивал – „ Балкан фолк” | Читалище | 0879575107 |
| 24.05.2020 | Киносалона | „Върви народе възродени”- детско утро послучай Деня на славянската писменост и култура | Читалище | 0879575107 |
| 30.05.2020 | с.Красен | Празник на гъбата – участие на самодейците | Читалище | 0879575107 |

**М. ЮНИ**

|  |  |  |  |  |
| --- | --- | --- | --- | --- |
| **ДАТА** | **МЯСТО** | **КУЛТУРНА ПРОЯВА** | **ОРГАНИЗАТОР** | **КОНТАКТИ** |
| 01.06.2020 | На площада пред читалището | “ Празник мил е на децата – с много песни и игри, днес читалището ще ги весели” | Читалище | 0879575107 |
| 02.06.2020 | Библиотека  ОУ”Хр.Ботев” | Да пазим неопетнена паметта на Ботев и на загиналите за освобождението на България – съвместно с ОУ''Хр.Ботев''- поднасяне на венци на мемориалния комплекс | Читалище | 0879575107 |
| 06.06.2020 | с.Иваново | “Децата на поломието – Празник под манастира” | Читалище | 0879575107 |
| 13.06.2020 | Киносалона на читалището | „Шарено хоро Щръклевско - 2020”-  Да си тропнем нашето,че да видим вашето - надиграване на танцови формации – фолклорен фестивал | Читалище | 0879575107 |
| 15.06. – 30.08.2020 | Библиотека | Лятна академия 2020 – „Творя, спортувам, уча и танцувам” | Читалище | 0879575107 |
| 24.06.2020 | Библиотека | Еньовден – празникът на лечебните билки | Читалище  ЦСРИ”Динамика” | 0879575107 |
| 27.06.2020 | с.Сандрово | „Сандрово пее и танцува” – участие на самодейните състави във фолклорен празник | Читалище | 0879575107 |

**М. ЮЛИ**

|  |  |  |  |  |
| --- | --- | --- | --- | --- |
| **ДАТА** | **МЯСТО** | **КУЛТУРНА ПРОЯВА** | **ОРГАНИЗАТОР** | **КОНТАКТИ** |
| 06.07.2020 | Музейна сбирка | Лятна академия - да научим повече за МС “Светлоструй” | Уредник музей | 0879575107 |
| 09.07.2020 | Библиотека | 170 години от рождението на патриарха на българската литература Иван Вазов – тематична вечер с ученици и възрастни | Читалище | 0879575107 |
| 17.07.2020 | Библиотека | „Ти ми липсваш и днес Апостоле” – презентация с възрастни и ученици,посветена на 183 години от рождението на В.Левски   * витрина | Читалище | 0879575107 |
| 25.07.2020 | На площада | Детска Игриада – спортен празник за деца и родители – игри на открито | Читалище | 0879575107 |
| 30.07.2020 | Библиотека | „Изгревът е един за всички'' – заедно живеем,танцуваме и пеем - празници, обреди, традиции и обичаи на етносите – кулинарна изложба | Читалище | 0879575107 |

**М. АВГУСТ**

|  |  |  |  |  |
| --- | --- | --- | --- | --- |
| **ДАТА** | **МЯСТО** | **КУЛТУРНА ПРОЯВА** | **ОРГАНИЗАТОР** | **КОНТАКТИ** |
| 02.08.2020 | с.Николово | “На Текето под небето”  – участие на самодейните състави в Национален фолклорен събор | Читалище | 0879575107 |
| 07.08.2020 | На площада | Рисунка на асфалт „Детство мое , щастие мое“ – участват децата от ДГ "Ален мак" | Читалище | 0879575107 |
| 13.08.2020 | Библиотека | „Парти вкусотии” - идеи за детско парти – импровизиран кетъринг с деца | Читалище | 0879575107 |
| 17.08.2020 | Библиотека | Ден на доброволчеството – да дарим книга на библиотеката |  |  |
| 21.08.2020 | Библиотека | Маратон на четенето – приказки от Ангел Каралийчев с деца  - витрина | Читалище | 0879575107 |
| 29.08.2020 | с.о.”Стълпище” | Празник на община Иваново -  Участие в кулинарната изложба | Читалище | 0879575107 |

**М. СЕПТЕМВРИ**

|  |  |  |  |  |
| --- | --- | --- | --- | --- |
| **ДАТА** | **МЯСТО** | **КУЛТУРНА ПРОЯВА** | **ОРГАНИЗАТОР** | **КОНТАКТИ** |
| 03.09.2020 | Библиотека | Поетична вечер с Минчо Чинаров и писатели от дружеството на писателите гр. Русе | Читалище | 0879575107 |
| 05.09.2020 | гр.Борово | „Борово пее и танцува” -  Участие на ЖФГ и ТС”Хороселци” | Читалище | 0879575107 |
| 06.09.2020 | Библиотека | „Съединението прави силата”   * витрина | Читалище | 0879575107 |
| 18.09.2020 | Киносалона на читалището | XV - литературен празник „Светлоструй” и връчване на литературна награда | Уредник музей | 0879575107 |
| 19.09.2020 | Библиотека | „Ценово пее и танцува” –  Участие на самодейните състави във фолклорния фестивал | Читалище | 0879575107 |

**М. ОКТОМВРИ**

|  |  |  |  |  |
| --- | --- | --- | --- | --- |
| **ДАТА** | **МЯСТО** | **КУЛТУРНА ПРОЯВА** | **ОРГАНИЗАТОР** | **КОНТАКТИ** |
| 01.10.2020 | Библиотека | ''Възрастта не е порок - Животът се измерва не с години, а с дирята оставена след нас''  - Международен ден на възрастните хора | Читалище | 0879575107 |
| 08.10.2020 | Библиотека | „Млад приятел на книгата” – рецитал по стихове на Д.Добрев и В.Тачев от клуба по Краезнание | Читалище  Уредник музей | 0879575107 |
| 15.10.2020 | Библиотека  Музейна сбирка | „Завръщане към корените” – посещение на етнографската сбирка в музея | Уредник музей | 0879575107 |
| 26.10.2020 | с.Басарбово | Организирано посещение на  скален манастир „Св.Д.Басарбовски” | Читалище | 0879575107 |
| 30.10.2020 | Библиотека | „Млад приятел на книгата” – ученици в помощ на библиотекаря | Читалище | 0879575107 |

**М. НОЕМВРИ**

|  |  |  |  |  |
| --- | --- | --- | --- | --- |
| **ДАТА** | **МЯСТО** | **КУЛТУРНА ПРОЯВА** | **ОРГАНИЗАТОР** | **КОНТАКТИ** |
| 01.11.2020 | Библиотека | Ден на народните будители –  витрина | Читалище | 0879575107 |
| 01.11.2020 | Библиотека | Посещение на исторически музей -  гр.Русе | Читалище  Уредник музей | 0879575107 |
| 13.11.2020 | Библиотека | Среща с изявени спортисти – Иван Банчев и Татяна Обретенова | Читалище | 0879575107 |
| 20.11.2020 | Църковен храм  Ресторант | Ден на Християнското семейство   * Посещение в храма * Общоселско тържество | Читалище | 0879575107 |
| 27.11.2020 | Библиотека | „Завръщане към корените” – спомени от най-възрастните жители на Щръклево | Читалище | 0879575107 |

**М. ДЕКЕМВРИ**

|  |  |  |  |  |
| --- | --- | --- | --- | --- |
| **ДАТА** | **МЯСТО** | **КУЛТУРНА ПРОЯВА** | **ОРГАНИЗАТОР** | **КОНТАКТИ** |
| 03.12.2020 | Библиотека | Международен ден на хората с увреждания – среща разговор с хора в неравностойно положение | Читалище | 0879575107 |
| 10.12.2020 | Библиотека | Традиции и обичаи – да поговорим за предстоящите зимни празници с деца и възрастни | Читалище | 0879575107 |
| 18.12.2020 | Киносалона на чителището | Коледен концерт | Читалище | 0879575107 |
| 23.12.2020 | Общ.Иваново | Участие на коледарската група в общинския коледен празник | Читалище | 0879575107 |
| 25.12.2019 | с.Щръклево | Посещание на коледарите в домовете на Щръклевчани | Читалище | 0879575107 |

07.10.2019 г. Председател :

С.Щръклево / Данка Матеева/

Списъчен състав на членовете на проверителната комисия

при Народно читалище „Възраждане1906”с.Щръклево,общ.Иваново

1. Марийка Николова Ангелова - председател

2. Сюзан Османова Махмудова – член

3. Маргарита Борисова Георгиева – член

Списъчен състав на членовете на читалищното настоятелство при

НЧ”Възраждане 1906” с. Щръклево,

общ. Иваново,обл.Русе

1. Данка Йорданова Матеева - председател
2. Стефана Костадинова Бухтева - член
3. Димчо Василев Киряков - член
4. Светлана Димова Риажи - член
5. Стефка Стоянова Димитрова - член

**О Т Ч Е Т**

**ЗА ДЕЙНОСТТА НА ЧИТАЛИЩЕ „ВЪЗРАЖДАНЕ 1906”**

**С.ЩРЪКЛЕВО , ОБЩ. ИВАНОВО ЗА ИЗМИНАЛАТА 2019 Г.**

УВАЖАЕМИ ДАМИ И ГОСПОДА, ИЗМИНА ОЩЕ ЕДНА ГОДИНА ОТ ДЕЙНОСТТА НА НАРОДНО ЧИТАЛИЩЕ „ВЪЗРАЖДАНЕ1906”. ГОДИНАТА БЕ ИЗПЪЛНЕНА С РАЗНООБРАЗНА ДЕЙНОСТ, С МНОГО ОСЪЩЕСТВЕНИ ИЗЯВИ И ЗНАЧИМА КУЛТУРНО-МАСОВА ДЕЙНОСТ. ТОВА БЕ ПЕРИОД, В КОЙТО СЕ ОПИТВАХМЕ НЕ САМО ДА СЪХРАНИМ НАСЛЕДЕНАТА ЧИТАЛИЩНА ДЕЙНОСТ И ХУДОЖЕСТВЕНОТВОРЧЕСКИТЕ СЪСТАВИ, НО И ДА Я ОСЪВРЕМЕНИМ И ОБОГАТИМ, ВОДЕНИ ОТ СТРЕМЕЖА ЗА УЧАСТИЕ В ЕДИН АДЕКВАТЕН И ЕФЕКТИВЕН ПРОЦЕС НА УТВЪРЖДАВАНЕ РОЛЯТА НА ЧИТАЛИЩЕТО, КАТО ВОДЕЩА КУЛТУРНА ИНСТИТУЦИЯ В ДУХОВНИЯ ЖИВОТ НА СЕЛОТО НИ.

ПРЕЗ ИЗМИНАЛАТА ГОДИНА ЧИТАЛИЩЕТО ОСЪЩЕСТВЯВАШЕ ДЕЙНОСТТА СИ В СЪГЛАСИЕ С ПРИЕТИЯ КУЛТУРЕН КАЛЕНДАР ЗА 2019. ОСНОВНИТЕ НАСОКИ В РАБОТАТА НИ БЯХА СВЪРЗАНИ С ПОДДЪРЖАНЕ АВТОРИТЕТА И НАДГРАЖДАНЕ ДЕЙНОСТТА В ЧИТАЛИЩЕТО. В ДЕЙСТВИЯТА СИ ПРИЛАГАХМЕ ЕКИПНИЯ ПРИНЦИП, КАТО СЕ СТАРАЕХМЕ ДА СЪЗДАДЕМ МАКСИМАЛНО ДОБРА АТМОСФЕРА ЗА РА БОТА. В РАМКИТЕ НА СУБСИДИРАНИЯ БЮДЖЕТ И С ПОМОЩТА НА ОБЩ.ИВАНОВО И СПОНСОРИ ФИНАНСОВО ОБЕЗПЕЧИХМЕ НОРМАЛНОТО ФУНКЦИОНИРАНЕ НА ТВОРЧЕСК ИТЕ СЪСТАВИ, КАКТО И ПОЛОЖИХМЕ УСИЛИЯ В ТЪРСЕНЕ НА НОВИ ВЪЗМОЖНОСТИ ЗА ОБОГАТЯВАНЕ НА КУЛТУРНИЯ ЧИТАЛИЩЕН АФИШ.

НАРОДНОТО ЧИТАЛИЩЕ КАТО САМОСТОЯТЕЛНА ЮРИДИЧЕСКА ЕДИНИЦА, УПРАВЛЯВАНА ОТ МИНИСТЕРСТВОТО НА КУЛТУРАТА И ЧИТАЛИЩНОТО НАСТОЯТЕЛСТВО СА ИЗПРАВЕНИ ПРЕД РЕДИЦА ПРЕДИЗВИКАТЕЛСТВА, ПРИЗВАНО ДА ОПАЗИ КУЛТУРНО-ИСТОРИЧЕСКОТО НИ НАСЛЕДСТВО.

ДЕЙНОСТТА НА ЧИТАЛИЩЕТО, КАТО ЦЯЛО Е БОГАТА ПО СЪДЪРЖАНИЕ И РАЗНООБРАЗНА С КУЛТУРНИТЕ СИ ПРОЯВИ ПО ПОВОД ЧЕСТВАНИЯ НА БЕЛЕЖИТИ ДАТИ И ГОДИШНИНИ, МЕСТНИ, РЕГИОНАЛНИ И НАЦИОНАЛНИ ПРАЗНИЦИ СВЪРЗАНИ СЪС ЗАПАЗВАНЕТО И ОБОГАТЯВАНЕТО НА МЕСТНИТЕ ОБИЧАИ И ТРАДИЦИЦИ И ПРЕДАВАНЕТО ИМ НА ИДНИТЕ ПОКОЛЕНИЯ.

ЗА ДА БЪДЕ ТАКОВА ГО ИЗВИСЯВА ТРУДЪТ НА ЧИТАЛИЩНИТЕ РАБОТНИЦИ, ОДУХОТВОРЯВА ГО ХУДОЖЕСТВЕНОТО ДРЪЗНОВЕНИЕ НА САМОДЕЙЦИТЕ И ВЪПРЕКИ ВСИЧКИТЕ ТРУДНОСТИ В ДНЕШНО ВРЕМЕ – ДЕМОГРАФСКИ СРИВ, НЕДОСТАТЪЧНИ СРЕДСТВА- ЕТО КАКВО ОРГАНИЗИРА НАШЕТО ЧИТАЛИЩЕ ПРЕЗ ИЗМИНАЛАТА 2019 Г.

ЧИТАЛИЩЕТО Е МЯСТО ЗА ЛИТЕРАТУРНИ ВЕЧЕРИ, ОБЩУВАНЕ, ОРГАНИЗИРАНЕ НА РАЗЛИЧНИ ФОРМИ.

ТРАДИЦИОННАТА ДЕЙНОСТ НА ЧИТАЛИЩЕТО В МИНАЛОТО И ДНЕС СЕ ОЛИЦЕТВОРЯВА ОТ ЧИТАЛИЩНАТА БИБЛИОТЕКА. ТОВА Е ОНАЗИ НАРЕЧЕНА ПРЕДИ ВЕК И ПОЛОВИНА „ПУБЛИЧНА БИБЛИОТЕКА” СЛОЖИЛА НАЧАЛО И НА САМОТО ЧИТАЛИЩЕ. ДНЕС, ТЯ Е ЗАВИСИМА ПРЯКО ОТ СЪВРЕМЕННИТЕ ТЕНДЕНЦИИ ЗА ИЗГРАЖДАНЕ НА СИСТЕМА ОТ ГЛОБАЛНИ БИБЛИОТЕКИ В БУКВАЛНИЯ И ПРЕНОСЕН СМИСЪЛ И ЖЕЛАНИЕ ЗА ПО-ШИРОК ДОСТЪП НА ЧИТАТЕЛИ ДО НЕЯ. БИБЛИОТЕКАТА ПРИ ЧИТАЛИЩЕТО РАЗПОЛАГА С 14919 БИБЛИОТЕЧНИ ЕДИНИЦИ .

393 СА ЧИТАТЕЛИТЕ ЗА ОТЧЕТНИЯ ПЕРИОД, ОТ КОИТО 122 ДЕЦА ДО 14 ГОДИНИ. ПОСЕЩЕНИЯТА ЗА ГОДИНАТА СА 6820, А ВСИЧКО ЗАЕТИ БИБЛИОТЕЧНИ МАТЕРИАЛИ – 6119. БИБЛИОТЕКАТА СПЕЧЕЛИ ПРОЕКТ ПО ПРОГРАМАТА „БЪЛГАРСКИТЕ БИБЛИОТЕКИ – СЪВРЕМЕННИ ЦЕНТРОВЕ ЗА ЧЕТЕНЕ И ИНФОРМИРАНОС Т 2019” КЪМ МИНИСТЕРЕСТВОТО НА КУЛТУРАТА НА СТОЙНОСТ 1159.12 ЛВ., ОТ КОИТО 10% СЪФИНАНСИРАНЕ ОТ ЧИТАЛИЩЕТО . С ТЯХ СА ЗАКУПЕНИ НОВИ КНИГИ ЗА ДЕЦА И ВЪЗРАСТНИ И СПРАВОЧНА ЛИТЕРАТУРА. ПРЕЗ ИЗТЕКЛАТА ГОДИНА ИМАМЕ ДАРЕНИ 243 ТОМА ЛИТЕРАТУРА. ДАРЕНИЯТА НА КНИГИ СА ОТ ВАЛЕНТИНА КОЕВА, ВЕНЕЛИН ОБРЕТЕНОВ, ДОРИЯНА ВИЧЕВА, ЛЮБЕН РАБЧЕВ, ТАТЯНА ОБРЕТЕНОВА, ИЗДАТЕЛСТВО „ПАРНАС ‘’, РОЗМАРИ ДЕ МЕО,

ПРЕЗ ОТЧЕТНАТА ГОДИНА БЯХА АРАНЖИРАНИ ВИТРИНИ ПО ПОВОД БЕЛЕЖИТИ ДАТИ, ЛИЧНОСТИ И СЪБИТИЯ, ОФИЦИАЛНИ И ПРОФЕСИОНАЛНИ ПРАЗНИЦИ.

ПРЕЗ 2019 ГОДИНА АКТИВНО РАБОТИХМЕ С ДЕЦАТА ОТ ДЕТСКАТА ГРАДИНА И УЧЕНИЦИ ОТ ОСНОВНОТО УЧИЛИЩЕ, ВЪВ ВРЪЗКА СЪС СЕДМИЦАТА ДА ДЕТСКАТА КНИГА, С ГОДИШНИНИ НА БЕЛЕЖИТИ ЛИЧНОСТИ ОТ НАШАТА ИСТОРИЯ И ЛИТЕРАТУРА. ПРОВЕДОХМЕ ЛИТЕРАТУРНИ СРЕЩИ С РАЙНА КАЛАЙДЖИЕВА, МАРИЯ МАРИНОВА ПОД МОТОТО „ЧИТАЛИЩЕТО – МОЕТО ЕНЕРГИЙНО ПОЛЕ”. МНОГО НАШИ ДЕЦА И ДЕЦА ГОСТУВАЩИ В СЕЛОТО НИ ПОСЕЩАВАХА БИБЛИОТЕКАТА, ЗАРАДИ ОБЩУВАНЕТО С ДРУГИ ДЕЦА, ЗАРАДИ ПРЕПОРЪЧИТЕЛНА ЛИТЕРАТУРА , ЗАРАДИ ОРГАНИЗИРАНАТА ДЕТСКА РАБОТЛИНИЦА. ТУК ТЕ ИЗРАБОТВАХА МАРТЕНИЦИ, ВЕЛИКДЕНСКИ КАРТИЧКИ, КОЛЕДНА УКРАСА, РИСУВАХА И ОЦВЕТЯВАХА ПРИКАЗНИ ГЕРОИ.

ВАЖНО МЯСТО В РАЗВИТИЕТО НА ЧИТАЛИЩНАТА ДЕЙНОСТ Е РАЗВИТИЕТО И ОБОГАТЯВАНЕТО НА ЛЮБИТЕЛСКОТО ХУДОЖЕСТВЕНО ТВОРЧЕСТВО ЗА ДЕЦА И ВЪЗРАСТНИ.

МНОГО СРЕЩИ СЕ ПРОВЕДОХА В БИБЛИОТЕКАТА С УЧАСТНИЦИ ОТ НОВОСЪЗДАДЕНИЯ КЛУБ РЪКОТВОРНИЦА „АРМАГАН” ПОД РЪКОВОДСТВОТО НА Г-ЖА СТЕФКА ДИМИТРОВА. ДЕЦАТА С ГОЛЯМО ЖЕЛАНИЕ ИЗРАБОТВАХА КРАСИВИ ПРЕДМЕТИ, КОИТО БЯХА ДАРЕНИ В ПОМОЩ НА НИКИ ОТ ЩРЪКЛЕВО.

КУЛТУРНО - ПРОСВЕТНАТА ДЕЙНОСТ СЕ ИЗРАЗЯВАШЕ В ОБСЛУЖВАНЕ НА ПОТРЕБИТЕЛИТЕ ЖЕЛАЕЩИ ДА ПОЛУЧАТ ИНФОРМАЦИЯ. ВСИЧКО ТОВА Е ЗАЛЕГНАТО В ПРОГРАМАТА „ГЛОБАЛНИ БИБЛИОТЕКИ”. ПО ТАЗИ ПРОГРАМА ДЕЦА И ВЪЗРАСТНИ ПОЛЗВАТ КОМПЮТРИТЕ - ТЪРСЯТ ИНФОРМАЦИЯ ПО РАЗЛИЧНИ ПРЕДМЕТИ, СЛУШАТ МУЗИКА, ИГРАЯТ ИГРИ, ГЛЕДАТ ФИЛМЧЕТА.

ВЪЗРАСТНИТЕ ПОСЕТИТЕЛИ ТЪРСЯТ ОБЯВИ ЗА РАБОТНИ МЕСТА, ИНФОРМАЦИЯ ЗА КОНТАКТИ С НОИ, ЗДРАВНА КАСА, НАП И ДР.

ПЕРИОДИЧНИТЕ ИЗДАНИЯ, КОИТО СА 10 НА БРОЙ СМЯТАМЕ, ЧЕ ЗАДОВОЛЯВАТ ИНТЕРЕСИТЕ НА НАШИТЕ ЧИТАТЕЛИ – В.”УТРО”, В.”ТЕЛЕГРАФ”,В.”ТРУД”, В.”ХОБИ ФЕРМЕР”, В.”ПЧЕЛА И КОШЕР”, В.”ПЧЕЛИ” , В.”МИНАХА ГОДИНИ”, В.”СТЪРШЕЛ”, В. „НАД 55”, В.„РУСИЯ ДНЕС”, „ГАЛЕРИЯ”, НЯКОИ ОТ ИЗБРОЕНИТЕ СА КАТО ДАРЕНИЕ ОТ ЧЛЕНОВЕ НА ЧИТАЛИЩЕТО .

ВЪВ ВСИЧКИ БИБЛИОТЕЧНИ МЕРОПРИЯТИЯ, КАКТО И В КУЛТУРНО - МАСОВИТЕ МЕРОПРИЯТИЯ УЧАСТВАТ ДЕЦА И ВЪЗРАСТНИ ОТ ВСИЧКИ ЕТНОСИ .

ПРЕЗ ГОДИНАТА СА ПОДГОТВЕНИ МАРТЕНСКА, ВЕЛИКДЕНСКА И КОЛЕДНА ИЗЛОЖБА ВЪВ ВИТРИНИТЕ И ФОАЙЕТО НА ЧИТАЛИЩЕТО.

С МНОГО ВЪЛНЕНИЕ , МАРТЕНИЦИ, ПЕСНИ И СТИХЧЕТА ПОСРЕЩНАХМЕ БАБА МАРТА С УЧЕНИЦИТЕ ОТ ОУ ”ХР.БОТЕВ” И ДЕЦАТА ОТ ДЕТСКАТА ГРАДИНА.

ПОСЛУЧАЙ ДЕНЯ НА ЗЕМЯТА УЧЕНИЦИ ОТ ОУ” ХРИСТО БОТЕВ” ПОСАДИХА ДРЪВЧЕ ПРЕД МЛАДЕЖКИЯ ДОМ.

ОСОБЕНО ВЪЛНУВАЩО БЕШЕ ТЪРЖЕСТВОТО ЗА ПРИЕМАНЕТО НА ПЪРВОКЛАСНИЦИТЕ ЗА ЧИТАТЕЛИ НА БИБЛИОТЕКАТА. В ТОЗИ ДЕН ТЕ ЗА ПЪРВИ ПЪТ ОФИЦИАЛНО СТАНАХА ЧИТАТЕЛИ НА БИБЛИОТЕКАТА И СИ ТРЪГНАХА С ХУБАВА КНИЖКА.

С ТАНЦИ, ПЕСНИ И СТИХОВЕ УЧЕНИЦИТЕ ОТ ОУ”ХРИСТО БОТЕВ” ОТПРАЗНУВАХА 24 МАЙ ДЕН НА СЛАВЯНСКАТА ПИСМЕНОСТ И КУЛТУРА. БЯХА ВРЪЧЕНИ ГРАМОТИ И НАГРАДИ НА НАЙ-АКТИВНИТЕ ДЕЦА В МЕРОПРИЯТИЯ НА ЧИТАЛИЩЕТО, ОСИГУРЕНИ ОТ Г-ЖА ДАНКА МАТЕЕВА.

ВЪЛНУВАЩО ПРЕМИНА ПРАЗНИКА НА ДЕТЕТО С МНОГО ТАНЦИ, ИГРИ И НАСТРОЕНИЕ С УЧАСТИЕТО НА ТАНЦОВ КЛУБ „ФЛАМИНГО” ГР. РУСЕ.

БИБЛИОТЕКАТА СЕ ОКАЗА ТЯСНА ЗА ЖЕЛАЕЩИТЕ ДЕЦА ДА ВЗЕМАТ УЧАСТИЕ В ПРАЗНИКА ЕНЬОВДЕН. С МНОГО БИЛКИ И ЦВЕТЯ ДЕЦАТА ИЗРАБОТИХА ВЕНЕЦ, ПОД КОЙТО ПРЕМИНАХА ЗА ЗДРАВЕ.

С ИЗКЛЮЧИТЕЛНО ГОЛЯМ ИНТЕРЕС ПРЕМИНА ВЕЧЕРТА НА ХРИСТИЯНСКОТО СЕМЕЙСТВО. УЧАСТВАХА ДЕЦА И ВЪЗРАСТНИ ОТ ЧЕТИРИ ПОКОЛЕНИЯ И УСЛОВИЕТО БЕ ВСИЧКИ ДА СА В НАЦИОНАЛНИ НОСИИ. ПРЕСЪЗДАДОХМЕ БОГАТА АВТЕНТИЧНА ОБСТАНОВКА В ДЕТСКИЯ ОТДЕЛ НА БИБЛИОТЕКАТА.

С ДВЕ ПРЕДСТАВЛЕНИЯ ЗА ДЕЦА НИ ГОСТУВА КУКЛЕН ТЕАТЪР ГРАД РУСЕ.

ЗНАЧИМО СЪБИТИЕ ОТ НАЦИОНАЛЕН МАЩАБ ЗА СЕЛОТО НИ Е МУЗЕЙНАТА СБИРКА „СВЕТЛОСТРУЙ”- СЪКРОВИЩНИЦА НА ПРОВИНЦИАЛНАТА КУЛТУРНА МИСЪЛ В СТРАНАТА, КАКТО И ПРОВЕЖДАНИЯ ЛИТЕРАТУРЕН КОНКУРС „СВЕТЛОСТРУЙ”. ЩРЪКЛЕВЧАНИНЪТ ДИМИТЪР ДОБРЕВ Е ОСНОВАТЕЛ , РЕДАКТОР И ИЗДАТЕЛ НА ЕДИНСТВЕНИЯ СЕЛСКИ ЛИТЕРАТУРЕН ВЕСТНИК „СВЕТЛОСТРУЍ” ИЗЛИЗАЛ ОТ 1928 ДО 1941 Г. В ЕТНОГРАФСКАТА СБИРКА СЕ СЪХРАНЯВАТ ЦЕННИ ЕКСПОНАТИ ОТ МИНАЛОТО, КОИТО ПРЕДИЗВИКВАТ ИНТЕРЕС ПРИ ПОСЕЩЕНИЕ. С ОСОБЕН ИНТЕРЕС ПРЕМИНАХА ВЕЧЕРИТЕ ПОСВЕТЕНИ НА ОСНОВАТЕЛЯ, РЕДАКТОРА И ИЗДАТЕЛЯ НА ВЕСТНИК „СВЕТЛОСТРУЙ” – ДИМИТЪР ДОБРЕВ И НА ОСНОВАТЕЛЯ НА МУЗЕЙНАТА СБИРКА, ПОЕТА, ПУБЛИЦИСТА И КРАЕВЕДА ВЕСЕЛИН ТАЧЕВ.

ПРЕЗ 2019 ГОДИНА МУЗЕЙНАТА СБИРКА БЕШЕ ПОСЕТЕНА ОТ 89 ЧОВЕКА. ВСИЧКИ УЧЕНИЦИ ОТ ОУ”ХР.БОТЕВ” СА ПОСЕТИЛИ МУЗЕЙНАТА СБИРКА, КАТО ИМ Е ИЗНЕСЕНА ПОДХОДЯЩА БЕСЕДА. ПОЛАГАМЕ УСИЛИЯ ЗА СЪБИРАНЕ И СЪХРАНЯВАНЕ НА ПРЕДМЕТИ ОТ БИТА НА СЕЛОТО НИ.

ХУДОЖЕСТВЕНАТА САМОДЕЙНОСТ Е КРЕПИТЕЛЯТ НА БЪЛГАРЩИНАТА - ИЗДИРВАНЕ, ВЪЗСТАНОВЯВАНЕ НА БЪЛГАРСКИТЕ НАРОДНИ ПЕСНИ, ТРАДИЦИИ И ОБИЧАИ И ТЯХНОТО СЪХРАНЯВАНЕ. СЪЩЕСТВУВАЩИТЕ САМОДЕЙНИ СЪСТАВИ КЪМ ЧИТАЛИЩЕТО: ЖЕНСКА ФОЛКЛОРНА ГРУПА, МЛАДЕЖКИ ТАНЦОВ СЪСТАВ”ХОРОСЕЛЦИ”, ДЕТСКА КОЛЕДАРСКА ГРУПА, ГРУПА „ЛАЗАРКИ” , ДЕТСКИ ТАНЦОВ СЪСТАВ, ТАНЦОВ СЪСТАВ „50 +-„ НАМИРАХА ПОЛЕ ЗА ИЗЯВА ПРЕЗ ИЗМИНАЛАТА 2019 Г.

ИЗМИНАЛАТА 2019 ГОДИНА, БЕШЕ НАСИТЕНА С БОГАТА КУЛТУРНО – МАСОВА ДЕЙНОСТ. С ОСОБЕН ИНТЕРЕС ПРЕМИНА ПРАЗНИКА БАБИНДЕН, ДЕН НА ПЧЕЛАРЯ – „СВ. ХАРАЛАМПИЙ“, „ТРИФОН ЗАРЕЗАН“, ДЕНЯ НА САМОДЕЕЦА, ОБЩОСЕЛСКОТО ОСМОМАРТЕНСКО ТЪРЖЕСТВО.

ОСОБЕНО ЗНАЧЕНИЕ ЗА НАС КАТО БЪЛГАРИ ВИНАГИ Е ИМАЛ НАЦИОНАЛНИЯ ПРАЗНИК НА БЪЛГАРИЯ - 3 МАРТ. ТЪРЖЕСТВО С МНОГО РОДОЛЮБИВИ БЪЛГАРИ, СЪС ЗАПАСНИТЕ ОФИЦЕРИ, ДЕЦА И ТЕХНИТЕ РОДИТЕЛИ, СЪС СТИХОВЕ, ВЕНЦИ И МНОГО ЦВЕТЯ ОТДАДОХМЕ ЗАСЛУЖЕНА ПОЧИТ НА ПАДНАЛИТЕ ЗА ОСВОБОЖДЕНИЕТО ПРЕД ПАМЕТНИКА НА РУСКИТЕ ВОЙНИ. И ТУК САМОДЕЙЦИТЕ АКТИВНО УЧАСТВАХА.

ОБЩОСЕЛСКО ТЪРЖЕСТВО ОРГАНИЗИРАХМЕ ЗА ВСИЧКИ ЖЕЛАЕЩИ ДА СЕ ПОВЕСЕЛЯТ ПОСЛУЧАЙ МЕЖДУНАРОДНИЯ ДЕН НА ЖЕНАТА.

ВЕЛИКДЕНСКИТЕ ПРАЗНИЦИ ПОСРЕЩНАХМЕ С ТРЕПЕТ ЗАРАДИ СЪБУЖДАНЕ НА ПРИРОДАТА С БОГАТА ВЕЛИКДЕНСКА ИЗЛОЖБА ВЪВ ФОАЙЕТО НА ЧИТАЛИЩЕТО, А МАЛКИТЕ ЛАЗАРКИ ОТ ОСНОВНОТО УЧИЛИЩЕ И ДЕТСКАТА ГРАДИНА ГРЕЕХА В НАЦИОНАЛНИ НОСИИ И БЯХА ЧАКАНИ С НЕТЪРПЕНИЕ ВЪВ ВСЕКИ ДОМ.

ТРАДИЦИОННИ ЗА СЕЛОТО СА МЕСТНИЯ СЪБОР С УЧАСТИЕТО НА ПЕВИЦАТА РАЙНА И „ГЕРГЬОВДЕН НА МЕГДАНА” ОТНОВО С МУЗИКА.

МЕСЕЦ МАЙ Е ЧАКАН ОТ САМОДЕЙЦИТЕ КЪМ ЧИТАЛИЩЕТО СЛЕД ДЪЛГИТЕ ЗИМНИ РЕПЕТИЦИИ.

САМОДЕЙНИТЕ СЪСТАВИ КЪМ ЧИТАЛИЩЕТО ПЕЧЕЛЕХА ПРЕСТИЖНИ НАГРАДИ, ПРЕДСТАВЯХА СЕ МНОГО ДОБРЕ, НОСЕХА МЕДАЛИ И ГРАМОТИ ОТ УЧАСТИЯТА СИ, ВЗЕМАХА АКТИВНО УЧАСТИЕ В МЕСТНИТЕ И ОБЩИНСКИ ПРАЗНИЦИ.

В КРАЯ НА М.МАЙ УЧАСТВАХМЕ В ПРАЗНИКА НА ГЪБАТА В С.КРАСЕН - НЕЗАБРАВИМИ МИГОВЕ С ПЕВЧЕСКИ ГРУПИ И ТАНЦЬОРИ МЕЖДУ КОИТО БЯХМЕ И НИЕ.

ТАНЦОВИЯТ СЪСТАВ „ХОРОСЕЛЦИ” ВЗЕ УЧАСТИЕ В ЕВРОФОЛК „ЖИВА ВОДА” ГР. ХИСАРЯ, КЪДЕТО СПЕЧЕЛИХА СРЕБЪРЕН МЕДАЛ И ПРЕПОРЪКА ЗА УЧАСТИЕ ПРЕЗ 2020 Г. В ГР.НЕСЕБЪР. ПОСЛУЧАЙ 100 ГОДИШНИЯТ ЮБИЛЕЙ НА ЧИТАЛИЩЕТО В С. КРАСЕН УЧАСТИЕ ВЗЕ ТАНЦОВИЯ СЪСТАВ „ ХОРОСЕЛЦИ’.

ЖЕНСКАТА ФОЛКЛОРНА ГРУПА УСПЕШНО СЕ ПРЕДСТАВИ ВЪВ ФОЛКЛОРНИЯ ФЕСТИВАЛ „БОРОВО ПЕЕ И ТАНЦУВА” И ВЪВ ФЕСТИВАЛА „НАПЕВИТЕ НА ЯНТРА” - С. СТЪРМЕН.

С ОБЩОСЕЛСКО ТЪРЖЕСТВО ОТБЕЛЯЗАХМЕ ДЕНЯ НА ХРИСТИЯНСКОТО СЕМЕЙСТВО ЗАЕДНО С ЦЕНТЪР „ДИНАМИКА”.

САМОДЕЙЦИТЕ С ЖЕЛАНИЕ ВЗЕХА УЧАСТИЕ В КОНЦЕРТИТЕ НА ПРЕДИЗБОРНИТЕ СРЕЩИ.

ЗА ПОРЕДЕН ПЪТ ОРГАНИЗИРАХМЕ СРЕЩА С МЛАДШИ ПОЛИЦЕЙСКИ ИНСПЕКТОР Г- Н ОГНЯН ОБРЕТЕНОВ НА ТЕМА: „ ТЕЛЕФОННИ И СТРОИТЕЛНИ ИЗМАМИ”.

КОЛЕДНО ПАРТИ БЕ ОРГАНИЗИРАНО НА РУСЕНСКО ХАНЧЕ С ДВЕТЕ ПЕВЧЕСКИ ГРУПИ.

КУЛМИНАЦИЯТА НА КУЛТУРНО - МАСОВАТА ДЕЙНОСТ БЕШЕ ОБЩОСЕЛСКИЯ КОЛЕДЕН КОНЦЕРТ ОТ ВСИЧКИ САМОДЕЙЦИ – ДЕЦА И ВЪЗРАСТНИ, ЗАВЪРШВАЩО С ОБЩОСЕЛСКО КОЛЕДНО ТЪРЖЕСТВО, В КОЕТО УЧАСТВАХА ТАНЦЬОРИ ОТ ГР.ДВЕ МОГИЛИ И КЛУБ ЗА СПОРТНИ ТАНЦИ ГР.РУСЕ. СПОНСОРИ НА КОЛЕДНИЯ КОНЦЕРТ БЯХА ГОСПОДИН НИКОЛА ВАСИЛЕВ, Г-ЖА ДИЯНА ДОНЧЕВА, Г-Н НИКОЛАЙ НЕДЕЛЧЕВ, ОБЩИНСКИТЕ СЪВЕТНИЦИ ДИМЧО КИРЯКОВ И МАРИЕТА БАНЧЕВА.

КОЛЕДНОТО ТЪРЖЕСТВО ЗАВЪРШИ С НАГРАЖДАВАНЕ НА НАЙ-ДОБРЕ УКРАСИЛИТЕ СИ ФАСАДА НА КЪЩА ЖИТЕЛИ НА СЕЛОТО НИ. НАГРАДИТЕ БЯХА ОСИГУРЕНИ ОТ СПОНСОР.

ИЗКЛЮЧЕТЕЛНО ВЪЛНУВАЩА БЕШЕ ИЗЯВАТА НА МАЛКИТЕ КОЛЕДАРЧЕТА ОТ ОУ”ХРИСТО БОТЕВ”, КОИТО ПОЗДРАВИХА ЗЕМЕДЕЛСКАТА И ПОТРЕБИТЕЛНА КООПЕРАЦИЯ, СЛУЖИТЕЛИТЕ НА КМЕТСТВОТО И ЗАВЪРШИХА С УЧАСТИЕ В ОБЩИНСКИЯ КОЛЕДЕН КОНЦЕРТ.

ПОКАНЕНИ БЯХМЕ С УЧЕНИЦИ ОТ ОУ”ХРИСТО БОТЕВ” ДА ПОЗДРАВИМ СЪБРАЛИТЕ СЕ НА КОЛЕДНО ТЪРЖЕСТВО НИСОВЧАНИ.

БЛАГОДАРИМ НА ВСИЧКИ САМОДЕЙЦИ ЗА ЖЕЛАНИЕТО ИМ ДА ПРОДЪЛЖИМ ДА СЪХРАНЯВАМЕ БЪЛГАРСКИТЕ ТРАДИЦИИ И ОБИЧАИ, ЗАЩОТО НАРОДНИТЕ ПЕСНИ И ТАНЦИ СА НАШАТА ДУША И ГОРДОСТ, ЧАСТ ОТ НАШАТА БОГАТА ИСТОРИЯ. ТЕ СА КАТО БЛАГОСЛОВ КЪМ ВСИЧКИ НАС И НАЙ – ВЕЧЕ ЗА МЛАДОТО ПОКОЛЕНИЕ.

ТУК Е МЯСТОТО ДА БЛАГОДАРИМ НА СПОНСОРИТЕ ПРЕЗ ИЗМИНАЛАТА ГОДИНА : ЕЛЕНА МИТЕВА, МИЛАНКА ДИМОВА, СТЕФКА ГРАДЕВА, Д-Р МАРГАРИТ РАЧЕВ – С ЧИЙТО СРЕДСТВА БЯХА ЗАКУПЕНИ НАЦИОНАЛНИ НОСИИ, МИРЕНА БОРИСОВА, ДАНКА МАТЕЕВА, СТЕФКА ДИМИТРОВА, ВЕНЕЛИН ОБРЕТЕНОВ, НИКОЛАЙ НАЙДЕНОВ, ЮСЕИН ПАЛОВ, ГЕОРГИ АТАНАСОВ, ВАЛЕНТИНА КОЕВА, ИВАНКА КЪДИЙСКА, ДИЯНА ДОНЧЕВА, НИКОЛА ВАСИЛЕВ, НИКОЛАЙ НЕДЕЛЧЕВ, ДИМЧО КИРЯКОВ, МАРИЕТА БАНЧЕВА, ИЛИЯН ВЪЛЧЕВ И Г-Н ГЕОРГИ МИЛАНОВ С ЧИЕТО СЪДЕЙСТВИЕ БЕШЕ СЪБОРЕНА И НАПРАВЕНА ОТНОВО СЦЕНАТА Ч В КИНОСАЛОНА.

ОТ 01.07.2019 Г. ЧИТАЛИЩЕТО СКЛЮЧИ ДОГОВОР СЪС СЧЕТОВОДНА КЪЩА, СЪОБРАЗЯВАЙКИ СЕ С УКАЗАНИЯТА НА МК – ФИНАНСИТЕ НА ВСЯКО ЧИТАЛИЩЕ ДА СЕ ВОДЯТ ОТ СЧЕТОВОДИТЕЛ.

ПРЕЗ ГОДИНАТА СА ПРОВЕЖДАНИ РЕДОВНО ЗАСЕДАНИЯ , НА КОИТО СЕ ОТЧИТАШЕ ПЕРИОДИЧНО РАБОТАТА НА БИБЛИОТЕКАТА, ПРАВЕШЕ СЕ ФИНАНСОВ ОТЧЕТ НА ТРИМЕСЕЧИЕ, ПРИЕМАШЕ СЕ КУЛТУРНИЯ КАЛЕНДАР ЗА ГОДИНАТА, ПОСТАВЯХА СЕ ВЪПРОСИ, СВЪРЗАНИ С ПРЕДСТОЯЩИ ЗАДАЧИ И ИЗЯВИ НА САМОДЕЙЦИТЕ.

ЗА СЪТРУДНИЧЕСТВО С ИНСТИТУЦИИТЕ МОЖЕМ СПОКОЙНО ДА ПОСОЧИМ В ВРЪЗКАТА НА ЧИТАЛИЩЕТО С КМЕТСТВОТО, ЦЕНТЪР „ДИНАМИКА”, С УЧИЛИЩЕТО, С ДЕТСКАТА ГРАДИНА, ПЕНСИОНЕРСКИЯ КЛУБ, ЗЕМЕДЕЛСКИТЕ КООПЕРАЦИИ.

СЛУЖИТЕЛИТЕ НА ЧИТАЛИЩЕТО АКТИВНО ВЗЕМАХА УЧАСТИЕ В СЕМИНАРИТЕ ПРОВЕЖДАНИ ОТ РЕКИЦ ГР.РУСЕ , РЕГИОНАЛНА БИБЛИОТЕКА”Л.КАРАВЕЛОВ”- ГР.РУСЕ, „ГЛОБАЛНИ БИБЛИОТЕКИ”, ОБЛАСТЕН ИНФОРМАЦИОНЕН ЦЕНТЪР, ОБЛАСТНА АДМИНИСТРАЦИЯ И ОБЩИНА ИВАНОВО.

СЪГЛАСНО ИЗИСКВАНИЯТА НА ОБЩИНА ИВАНОВО ВИНАГИ В НАЧАЛОТО НА МЕСЕЦА ПРЕДСТАВЯМЕ ОТЧЕТ ЗА ИЗРАЗХОДВАНИТЕ СРЕДСТВА.

СТРЕМИМ СЕ ДА ПОДДЪРЖАМЕ МАТЕРИАЛНАТА БАЗА В ЧИСТ И ПРИВЕТЛИВ ВИД.

РЕДОВНО СЕ ПОДДЪРЖА ФЕЙСБУК СТРАНИЦАТА НА ЧИТАЛИЩЕТО СЪС СНИМКОВ МАТЕРИАЛ ОТ ПО ЗНАЧИМИ ПРОВЕДЕНИ СЪБИТИЯ.

ВЪПРЕКИ СТАРАНИЕТО НА ЧИТАЛИЩНИТЕ РАБОТНИЦИ, ВИНАГИ ИМА КАКВО ДА СЕ ЖЕЛАЕ КАТО РЕЗУЛТАТИ.

МНОГО МОЖЕ ДА СЕ ГОВОРИ ЗА ДЕЙНОСТТА НА ЧИТАЛИЩЕТО, НО МИСЛЯ, ЧЕ НЕ Е НЕОБХОДИМО ДА СЕ ИЗБРОЯВА ВСИЧКО ЗАЛОЖЕНО В КУЛТУРНИЯ КАЛЕНДАР. ВСИЧКИ НИЕ ВЛАГАМЕ МНОГО СТАРАНИЕ ПРИ ИЗПЪЛНЕНИЕ НА СВОИТЕ ЗЪДЪЛЖЕНИЯ.

СТРЕМИМ СЕ ДА СЪЧЕТАВАМЕ ОПИТА И ЗНАНИЯТА НА ПО - ВЪЗРАСТНИТЕ С ЖЕЛАНИЕТО И АМБИЦИЯТА НА ПО - МЛАДОТО ПОКОЛЕНИЕ.

06.01.2020 г. ПРЕДСЕДАТЕЛ НЧ:

С.ЩРЪКЛЕВО,ОБЩ.ИВАНОВО / Д.МАТЕЕВА/

**УСТАВ**

**НА НАРОДНО ЧИТАЛИЩЕ „ВЪЗРАЖДАНЕ1906”**

**С.ЩРЪКЛЕВО, ОБЩИНА ИВАНОВО, ОБЛАСТ РУСЕ**

**Глава първа**

**ОБЩИ ПОЛОЖЕНИЯ**

**ЦЕЛИ И ЗАДАЧИ НА ЧИТАЛИЩЕТО**

**Чл. 1.** С този закон се уреждат учредяването, устройството, управлението, дейността, имуществото, финансирането, издръжката и прекратяването на народните читалища.

Народно читалище „Възраждане1906” е традиционно самоуправляващо се културно-просветно сдружение на жителите на село Щръклево и има за свое седалище село Щръклево, община Иваново, област Русе, където се намира и адреса на управлението му.

**Чл. 2.** (1) Читалището е юридическо лице с нестопанска цел с наименование „Възраждане1906”, което е създадено и функционира на основание Закона за народните читалища и този устав.

Читалището е неполитическа организация и в неговата дейност могат да участват всички физически лица без оглед на ограничения на възраст и пол, политически и религиозни възгледи и етническо самосъзнание.

(2) Читалището няма право да организира или предоставя имуществото си за хазартни игри и нощни заведения.То няма право да предоставя сградния си фонд за клубове с политически цели, за ползването му от религиозни секти и други дейности, противоречащи на добрите нрави, националното самосъзнание и традиции,както и на председателя, секретаря, членовете на настоятелството и проверителната комисия и на членовете на техните семейства.

(3) Читалището може да се съюзява с други читалища за защита на своите интереси, за провеждане на съвместни дейности и инициативи от регионален и национален характер.

**Чл. 3.** (1) Целта на читалището е да задоволява потребностите на гражданите, свързани с:

1. Развитие и обогатяване на културния живот, социалната и образователната дейност в селото ни

2. Издирване, съхраняване и разпространение на народните традиции и обичаи

3. Разширяване на знанията на гражданите и приобщаването им към ценностите и постиженията на науката, изкуството и културата

4. възпитаване и утвърждаване на националното самосъзнание

5. осигуряване на достъп до информация

(2) За постигане на целите по ал. 1 читалището извършва основни дейности, като:

1. Уреждане и поддържане на библиотеки, читални, фото, фоно, филмо и видеотеки, както и създаване и поддържане на електронни информационни мрежи

2. развитие и подпомагане на любителското художествено творчество чрез:

- Изграждане на художествени състави

- Организиране проучвателска и събирателска дейност в областта на фолклора и енографията

- Урежда концертни изяви на самодейните колективи

- Урежда тържества от местен, регионален и национален характер, свързани с народностните традиции и празници

3.Осигурява участието на съставите в местни, регионални и национални прегледи

4.Организира школи, кръжоци, курсове, клубове, празненства, концерти, чествания и младежки дейности

5. Събира и разпространява знания за родния край

6. Създава и съхранява музейни сбирки съгласно Закона за културното наследство.

7. Читалището предоставя компютърни и интернет услуги.

(3) Народното читалище извършва допълнителна стопанска дейност, подпомагаща изпълнението на основните функции, непротиворечаща на закона и устава, като използва приходите от нея за постигане на определените в устава им цели. Читалището не разпределя печалба.

(4) Народните читалища нямат право да предоставят собствено или ползвано от тях имущество възмездно или безвъзмездно:

1. за хазартни игри и нощни заведения

2. за дейност на нерегистрирани по Закона за вероизповеданията религиозни общности

3. за постоянно ползване от политически партии и организации

4. на председателя, секретаря, членовете на настоятелството и проверителната комисия и на членовете на техните семейства

**Чл. 4.** (1) За защита на своите интереси, при условията и по реда на този закон Читалище „Възраждане 1906” е член на сдружението в община Иваново.

(2) Читалищните сдружения нямат право да управляват и да се разпореждат с имуществото на народните читалища, които са техни членове.

**Чл. 4а.** Читалищните сдружения:

1. съдействат за постигане целите на народните читалища

2. защитават интересите на своите членове и ги представляват пред държавните и общинските органи

3. организират инициативи като: фестивали, събори, тържества и други

**Чл. 4б.** Министърът на културата съдейства за развитието на читалищното дело, подпомага и подкрепя народните читалища.

**Чл. 5.** Националният съвет по читалищно дело е експертно-консултативен орган към Министъра на културата. В него участват и представители на СНЧ, на което читалище „Възраждане 1906” е член.

**Чл. 6.** (1) Министърът на културата наблюдава, обобщава ежегодно, подпомага и подкрепя дейността на читалищата.

**Чл. 7.** (Отм. - ДВ, бр. 90 от 1999 г.)

**Глава втора**

**УЧРЕДЯВАНЕ НА ЧИТАЛИЩА, ЧИТАЛИЩНИ СДРУЖЕНИЯ И НА СЪЮЗА НА НАРОДНИТЕ ЧИТАЛИЩА**

**Чл. 8.** (1) Читалище „Възраждане 1906” с.Щръклево, област Русе е учредено на 11.12.1906 година.Читалище могат да учредят най-малко 50 дееспособни физически лица, които вземат решение на учредително събрание.

(2) Учредителното събрание приема устава на читалището и избира неговите органи. Уставът урежда:

1. наименованието

2. седалището

3. целите

4. източниците на финансиране

5. органите на управление и контрол, техните правомощия, начина на избирането им, реда за свикването им и за вземане на решения

6. начина за приемане на членове и прекратяване на членството, както и реда за определяне на членския внос

**Чл. 9.** (1) Читалище „Възраждане 1906” придобива качество на юридическо лице с нестопанска цел с вписването му в регистъра на Окръжен съд гр. Русе.

(2) Вписването на читалището в регистъра на окръжния съд се извършва без такси по писмена молба на настоятелството, към която се прилагат:

1. протоколът от учредителното събрание

2. уставът на читалището, подписан от учредителите

3. нотариално заверен образец от подписа на лицето, представляващо читалището и валидния печат на читалището

(3) В регистъра се вписват:

1. наименованието и седалището на читалището

2. уставът

3. имената на членовете на настоятелството и на проверителната комисия на читалището

4. името и длъжността на лицето, което представлява читалището

5. настъпилите промени по т. 1 - 4.

(4) Към наименованието на читалището се добавя годината на неговото първоначално създаване.

(5) Адресът на читалището е адресът на неговото управление.

(6) Всяка промяна в обстоятелствата по ал. 3 трябва да бъде заявена в 14-дневен срок от възникването й.

(7) Народните читалища могат да кандидатстват за държавна и/или общинска субсидия след изтичането на едногодишен срок от вписването в регистъра по чл. 10.

**Чл. 9а.** (1) Читалищното сдружение се учредява на общо събрание от делегати, избрани от общите събрания на съответните читалища, като всеки делегат може да представлява само едно читалище.

**Чл. 9б.** Съюзът на народните читалища провежда конгрес, на който присъстват делегати, представляващи не по- малко от 2/3 от народните читалища, вписани в регистъра по чл. 10. Всеки делегат може да представлява не повече от 5 читалища.

**Чл. 10.** (1) Към министъра на културата се води публичен регистър на народните читалища и читалищните сдружения.Читалище „Възраждане 1906” е вписано под номер 184

(2) В регистъра по ал. 1 се вписват:

1. наименованието на читалището

2. седалището на читалището и източникът на първоначалното му финансиране

3. името на лицето, което представлява читалището

4. ЕИК по БУЛСТАТ

5. настъпилите промени по т. 1 - 4

(3) Всяко читалищно настоятелство в 7-дневен срок от вписването на читалището в съдебния регистър подава заявление за вписване в регистъра по ал. 1. Към заявлението се прилагат данните по ал. 2 и уставът на читалището.

(4) Министърът на културата или оправомощено от него длъжностно лице издава удостоверение за вписване в регистъра по ал. 1 и уведомява служебно за това кмета на общината, където се намира седалището на читалището.

(5) На читалищата, които не са вписани в регистъра по ал. 1, не се предоставят субсидии от държавния и общинския бюджет, както и държавно и общинско имущество за ползване.

**Глава трета**

**УПРАВЛЕНИЕ**

**Чл. 11.** (1) Членовете на читалището са индивидуални, колективни и почетни.

(2) Индивидуалните членове са български граждани. Те биват действителни и спомагателни:

1. действителните членове са лица, навършили 18 години, които участват в дейността на читалището, редовно плащат членски внос и имат право да избират и да бъдат избирани

2. спомагателните членове са лица до 18 години, които нямат право да избират и да бъдат избирани. Те имат право на съвещателен глас.

(3) Колективните членове съдействат за осъществяване целите на читалищата, подпомагат дейностите, поддържането и обогатяването на материалната база и имат право на един глас в общото събрание. Колективни членове могат да бъдат:

1. професионални организации

2. стопански организации

3. търговски дружества

4. кооперации и сдружения

(4) Почетни членове могат да бъдат български и чужди граждани с изключителни заслуги за читалището.

**Чл. 12.** Органи на читалището са общото събрание, настоятелството и проверителната комисия.

**Чл. 13.** (1) Върховен орган на читалището е общото събрание.

(2) Общото събрание на читалището се състои от всички членове на читалището, имащи право на глас.

**Чл. 14.** (1) Общото събрание:

1. изменя и допълва устава

2. избира и освобождава членовете на настоятелството, проверителната комисия и председателя

3. определя основни насоки на дейността на читалището

4. изключва членове на читалището

5. приема годишния отчет до 30 март на следващата година

6. определя размера на членския внос

7. отменя решения на органите на читалището

8. взема решение за прекратяване на читалището

(2) Решенията на общото събрание са задължителни за другите органи на читалището.

**Чл. 15.** (1) Редовно общо събрание на читалището се свиква от настоятелството най-малко веднъж годишно. Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището с право на глас.

(2) Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена не по-късно от 7 дни преди датата на провеждането. В същия срок на вратата на читалището и на други общодостъпни места да бъде залепена поканата за събранието.

(3) Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно общо събрание.

(4) Решенията по чл. 14, ал. 1, т. 1, 4, 7 и 8 се вземат с мнозинство най-малко две трети от всички членове. Останалите решения се вземат с мнозинство повече от половината от присъстващите членове.

**Чл. 16.** (1) Изпълнителен орган на читалището е настоятелството, което се състои най-малко от трима членове, избрани за срок до 3 години. Същите да нямат роднински връзки по права и съребрена линия до четвърта степен.

(2) Настоятелството:

1. свиква общото събрание

2. осигурява изпълнението на решенията на общото събрание

3. подготвя и внася в общото събрание отчет за дейността на читалището

4.назначава секретаря на читалището и утвърждава длъжностната му характеристика

(3) Настоятелството взема решение с мнозинство повече от половината на членовете си.

**Чл. 17.** (1) Председателят на читалището е член на настоятелството и се избира от общото събрание за срок до 3 години.

(2) Председателят:

1. организира дейността на читалището съобразно закона, устава и решенията на общото събрание

2. представлява читалището

3. свиква и ръководи заседанията на настоятелството и председателства общото събрание

4. отчита дейността си пред настоятелството

5. сключва и прекратява трудовите договори със служителите съобразно бюджета на читалището и въз основа решение на настоятелството

**Чл. 17а.** (1) Секретаря на читалището:

1. организира изпълнението на решенията на настоятелството, включително решенията за изпълнението на бюджета

2. организира текущата основна и допълнителна дейност

3. отговаря за работата на щатния и хонорувания персонал

4. представлява читалището заедно и поотделно с председателя

(2) Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

**Чл. 18.** (1) Проверителната комисия се състои най-малко от трима членове, избрани за срок до 3 години.

(2) Членове на проверителната комисия не могат да бъдат лица, които са в трудовоправни отношения с читалището или са роднини на членове на настоятелството, на председателя или на секретаря по права линия, съпрузи, братя, сестри и роднини по сватовство от първа степен.

(3) Проверителната комисия осъществява контрол върху дейността на настоятелството, председателя и секретаря на читалището по спазване на закона, устава и решенията на общото събрание.

**Чл. 19.** Не могат да бъдат избирани за членове на настоятелството и на проверителната комисия, и за секретари, лица, които са осъждани на лишаване от свобода за умишлени престъпления от общ характер.

**Чл. 19а.**Членовете на настоятелството, включително председателят и секретарят, подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на съответното читалище.

**Глава четвърта**

**ИМУЩЕСТВО И ФИНАНСИРАНЕ**

**Чл. 20.** Имуществото на читалището се състои от право на собственост и от други вещни права, вземания, ценни книжа, други права и задължения.

**Чл. 21.** Читалищата набират средства от следните източници:

1. членски внос

2. културно-просветна и информационна дейност

3. субсидия от държавния и общинските бюджети

4. наеми от движимо и недвижимо имущество

5. дарения и завещания

6. други приходи

**Чл. 22.** (1) Предложенията за годишната субсидия за читалищата по общини, нормативите и механизмът за нейното разпределяне се разработват от Министерството на културата съгласувано с областните администрации и общините.

(2) С решение на общинския съвет читалищата могат да се финансират допълнително над определената по ал. 1 субсидия със средства от собствените приходи на общината.

(3) Гласуваната от общинския съвет субсидия за народните читалища, определена на основата на нормативи и по реда на ал. 2, не може да се отклонява от общината за други цели.

**Чл. 23.** (1) Предвидените по държавния и общинския бюджет средства за читалищна дейност се разпределят между читалищата от комисия с участието на представител на съответната община, на всяко читалище от общината и се предоставят на читалищата за самостоятелно управление.

(2) При недостиг на средства за ремонт и подръжка на читалищна сграда средствата се осигуряват от общинския съвет.

**Чл. 24.** (1) Читалището не може да отчуждава недвижими вещи и да учредява ипотека върху тях.

(2) Движими вещи могат да бъдат отчуждавани, залагани, бракувани или заменени с по-доброкачествени само по решение на настоятелството.

**Чл. 25.** Недвижимото и движимото имущество, собственост на читалището, както и приходите от него не подлежат на принудително изпълнение освен за вземания, произтичащи от трудови правоотношения.

**Чл. 26.** (1) Читалищното настоятелство изготвя годишния отчет за приходите и разходите, който се приема от общото събрание.

(2) Отчетът за изразходваните от бюджета средства се представя в общината, на чиято територия се намира читалището.

**Чл. 26а.** (1) Председателят на читалището ежегодно в срок до 10 ноември представя на кмета на общината предложения за своята дейност през следващата година.

(2) Кметът на общината внася направените предложения в общинския съвет, който приема годишна програма за развитие на читалищната дейност.

(3) Програмата по ал. 2 се изпълнява от читалището въз основа на финансово обезпечени договори, сключени с кмета на общината.

(4) Председателят на читалището представя ежегодно до 31 март пред кмета на общината и общинския съвет доклад за осъществените читалищни дейности в изпълнение на програмата по ал. 2 и за изразходваните от бюджета средства през предходната година.

(5) Докладите по ал. 4 на читалището се обсъжда от общинския съвет на първото открито заседание след 31 март с участието на представител на народното читалище - вносител на доклада.

**Глава пета**

**ПРЕКРАТЯВАНЕ**

**Чл. 27.** (1) Читалището може да бъде прекратено по решение на общото събрание, вписано в регистъра на окръжния съд. То може да бъде прекратено с ликвидация или по решение на окръжния съд, ако:

1. дейността му противоречи на закона, устава и добрите нрави

2. имуществото му не се използва според целите и предмета на дейността на читалището

3. налице e трайна невъзможност читалището да действа или не развива дейност за период две години

4. не е учредено по законния ред

5. обявено e в несъстоятелност

(2) Прекратяването на читалището по решение на окръжния съд може да бъде постановено по искане на прокурора, направено самостоятелно или след подаден сигнал от министъра на културата.

(3) Прекратяването на читалището по искане на прокурора се вписва служебно

**Чл. 28.** (1) (Отм. - ДВ, бр. 42 от 2009 г.).

(2) Читалищното сдружение, в което е членувало прекратеното читалище, не може да претендира за разпределянето на имуществото на това читалище.

**Чл. 29.** При прекратяване на читалищно сдружение се прилагат съответно чл. 27 и 28.

**Чл. 30.** За неуредените в този закон случаи се прилага Законът за юридическите лица с нестопанска цел.

**Глава шеста**

**АДМИНИСТРАТИВНОНАКАЗАТЕЛНИ РАЗПОРЕДБИ**

**Чл. 31.** Председател и/или секретар на читалище, който предостави имущество в нарушение на чл. 3, ал. 4, се наказва с глоба в размер от 500 до 1000 лв. и с лишаване от право да заема изборна длъжност в читалището за срок 5 години.

**Чл. 32.** Ако председателят на читалището не заяви вписване в регистъра на читалищата в срока по чл. 10, ал. 3, се наказва с глоба от 150 до 300 лв.

**Чл. 33.** Ако председателят на читалището не представи доклад за изпълнението на читалищната дейност и за изразходваните от бюджета средства в срока по чл. 26а, ал. 4, се наказва с глоба от 150 до 300 лв.

**Чл. 34.** (1) Нарушенията се установяват с актове на:

1. оправомощени от министъра на културата длъжностни лица - за нарушения по чл. 31

2. кмета на съответната община или оправомощени от него длъжностни лица - за нарушенията по чл. 31 и 32.

(2) Наказателните постановления се издават от министъра на културата или от оправомощен от него заместник-министър, съответно от кмета на общината.

(3) Съставянето на актовете, издаването, обжалването и изпълнението на наказателните постановления се извършват по реда на Закона за административните нарушения и наказания.

(4) Събраните глоби за нарушения по чл. 32 се внасят в Национален фонд "Култура".

**Глава седма**

**ЗАКЛЮЧИТЕЛНИ РАЗПОРЕДБИ**

1. Читалището има име – „Възраждане1906”

2. Читалището има кръгъл печат, с надпис НАРОДНО ЧИТАЛИЩЕ „ВЪЗРАЖДАНЕ1906” , в средата с.ЩРЪКЛЕВО, Русенско

3. Празникът на читалището е 24 май.

4. Този устав е изработен въз основа на Закона за народните читалища от 05.06.2009г.

Този нов устав е приет на редовно общо събрание на читалището проведено на 24.03.2010 година, съобразно новите изменения в закона за Народните читалища и отменя устава на читалището, приет от общото събрание на 18.08.2008 година.

24.03.2010 г.

с. Щръклево Общо събрание на читалището

обл. Русе